****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 16. august 2021 nr 1-13/21/41

Algus kell 15.00, lõpp kell 15.57

**Koosolekut juhatas** Heiki Raudla

**Protokollis** Helena Tiivel

**Võtsid osa liikmed:** Itta Arak, Mare Hõbemäe, Tiit Jürmann, Erika Kiviloo, Ülle Lumi, Jana Pähklemäe, Peep Raju, Heiki Raudla, Veronika Raudsepp Linnupuu, Sirje Taalmaa

**Võttis osa asendusliige:** Hiie Silm (Ruth Sepa asendusliige)

**Puudusid:** Triinu Rõigas, Ruth Sepp

**Koosolekul viibisid:** sotsiaalameti juhataja Livia Kask, abilinnapea Jane Koitlepp

**PÄEVAKORD:**

1. Ülevaade sotsiaalvaldkonna tööst
2. Küsimustele vastamine

**PÄEVAKORRAPUNKT NR 1**

**Ülevaade sotsiaalvaldkonna tööst**

**KUULATI:**

L. Kask andis ülevaate sotsiaalameti tööst (lisa 1).

**OTSUSTATI:**

Informatsioon võeti teadmiseks.

**PÄEVAKORRAPUNKT NR 2**

**Küsimustele vastamine**

**KUULATI:**

P. Raju – saan aru, et personali koha pealt on keeruline, aga funktsioonide ja koostöö osas, kas on hetkel asi tasakaalus?

L. Kask – saame öelda, et täna on kõik veel jõukohane – saame hakkama. Kui aga peaks olema töötajaks selline inimene, kellel tuleb endal n.ö kätt hoida, siis jääme hätta. Me tuleme toime ainult tänu sellele, et meil on nii tublid inimesed täna tööl.

P. Raju – palun kirjelda täpsemalt linnavalitsuse sotsiaalkomisjoni.

L. Kask – seal on enamus meie enda ameti töötajad, abilinnapea, üks valitsuse liige, Marek Mumm on Päevakeskuse juhina ja linnasekretär. Komisjonil on konfidentsiaalsus kohustus lepingus sees, sest me arutame delikaatseid küsimusi. Lisaks peab komisjon olema väga paindlik, et suudaks käia võimalikult tihti koos, kuna otsused tuleb teenuste ja toetuste kohta teha 10 tööpäeva jooksul.

I. Arak - kui lähi või kauges perspektiivis on HEV laste kompetentsikeskuse plaan?

L. Kask – meil king selle koha pealt ju kõige rohkem pigistabki, kuna see puudutab ka Kaare Kooli teemat. Meie vaates peaks olema see otsus, kuidas ja millisel kujul see keskus tuleb langetatud 2022. aastal.

J. Koitlepp – otsus võiks langetatud olla isegi selle aasta lõpuks.

**Ettepanek:**

M. Hõbemäe - ettepanek kohtuda järgmisel koosolekul Sakala keskuse juhi Jaanus Kukega – teemaks on tema tööd ja tegemised. Tahame teada, miks Viljandi linnas midagi ei korraldata, lauluväljak seisab tühjana, üritusi ei toimu.

(allkirjastatud digitaalselt) (allkirjastatud digitaalselt)

Heiki Raudla Helena Tiivel

koosoleku juhataja protokollija